  Анжелика Тихонова корреспондент Туннэ, 28-тӥ толсуре, Удмуртиын 2019-тӥ ар понна Эрик Батуев нимо премиез басьтӥсьёслэн нимъёссы тодмо луизы. Со сярысь ивортодэтъя «Удмуртия» агентстволэн корреспондентэзлы «Удмурт Кенеш» огазеяськонлэн премиез сётонъя ӧрияз элькунысь йӧскалык политикая министерствоысь ыстэм ӧнерчи Елизавета Ложкина вераз. Туэ вожвылъяськонэ ньыль куриськонъёс вуизы Эрик Батуев нимо премиез Россиысь гожъяськисьёслэн огазеяськонзылэн ёзчиез, Удмурт Элькунысь культура удысысь сӥё-дано ужась, Удмуртиысь калык гожъяськись Вячеслав Ар-Серги но Алнаш ёросысь «Алнаш колхозник» газетлэн валтӥсь редакторезлэн воштӥсез Людмила Сурчакова басьтозы. Мынам малпамея, азьло аръёсы но, туэ но, туж дано адямиослы сётӥське. Ужзыя, ужзы понна, гожъяськемзы понна, тунсыко, туннэ нуналлы тупась темаосты ӝутэмзы понна но сое усьтэмзы понна Елизавета Ложкина, Удмуртиысь йӧскалык политикая министерствоысь ӧнерчиЙӧскалык данъетэз басьтӥсьёсты 17-тӥ толшоре прессалэн балаз данъялозы. Пусъём, Эрик Батуев нимо йӧскалык премия «Удмурт Кенеш» огазеяськонлэн кичӧлтэмезъя 2011-тӥ арысен сётӥське. Сое удмурт калыклэсь историзэ, лулчеберетсэ вӧлмытӥсь, удмуртъёсты сюлмаськытӥсь юанъёсты ӝутӥсь журналистъёслы сёто. Тодэ вайытом, кылем арын премиез басьтӥсьёс пӧлын ивортодэтъя «Удмуртия» агентствоысь редактор Майя Бывальцева но вал.  Тегъёс: Мерлык Ижкар Удмуртия УдмуртКенеш удмуртъёс премия 100ар  